ওয়েব ডেস্ক: ফের বিপত্তি খিদিরপুরের নজরুল সেতুতে। গতকাল রাত থেকে ফের আটকে বাস্কিউল ব্রিজ। এখনও পর্যন্ত ত্রুটি ধরায় সম্ভব হয়নি। গতকাল রাত বারোটা নাগাদ বন্দর থেকে একটি কন্টেনার যাওয়ার জন্য খোলা হয় বাস্কিউল ব্রিজ। এরপর থেকে ব্রিজ লক হয়ে যায়। ঘটনাস্থলে রয়েছেন পোর্ট ট্রাস্ট এবং গার্ডেনরিচ শিপবিল্ডার্সের ইঞ্জিনিয়ররা। কী কারণে এই বিপত্তি তা খতিয়ে দেখছেন তাঁরা। ব্রিজ আটকে যাওয়ায় চূড়ান্ত দুর্ভোগের মধ্যে পড়েছেন খিদিরপুর, গার্ডেনরিচ অঞ্চলের মানুষজন। গত রবিবারও আটকে যায় বাস্কিউল ব্রিজ।